Szia!

Google Streetview-t tilos forrásként felhasználni, mert a Google felhasználási feltételei tiltják ezt! Legközelebb ha ezt használod, az egész változáscsomagodat vissza kell vonni. https://wiki.openstreetmap.org/wiki/Google

Ha utcaszintű fényképeket szeretnél felhasználni, akkor a Mapillary és Kartaview fényképei használhatóak: https://www.mapillary.com https://kartaview.org

További információ a témáról a wikiben: https://wiki.openstreetmap.org/wiki/Street-level_imagery_services

---

Egy épületről ne töröld a building=* címkét, mert akkor már nem épületként jelenítik meg a megjelenítők, mint ezt a közösségi háznál tetted. Nyugodtan szerepelhet egymás mellett a building=community_centre és a building=hospital. Ez így azt jelenti, hogy az épület eredetileg kórháznak épült, de most már közösségi házként használják. Ha kizárólag közösségi házként használják most, akkor esetleg még hozzáadhatod a building:use=civic címkét: 
https://wiki.openstreetmap.org/wiki/Key:building
https://wiki.openstreetmap.org/wiki/Tag:building%3Dcivic

---

Járdákat csak akkor szoktuk megrajzolni külön vonalként, ha valami fizikailag elválasztja őket az úttesttől, pl virágágyás, parkolósáv, stb, nem mindenhol kell. Ha viszont valahol megrajzolod, akkor az útra is rakj egy sidewalk=separate címkét, hogy látni lehessen, hogy a külön vonalként szerepel. https://wiki.openstreetmap.org/wiki/Sidewalks

Ez utóbbi két problémát javítom.

Ha további kérdéseid lennének, a magyar szerkesztő közösség elérhetőségeit megtalálod ezen az oldalon: https://wiki.openstreetmap.org/wiki/Hungary/Közösség

További jó térképezést! 